За првог команданта бригаде и уједно команде града Добоја 16. априла 1992. постављен је мајор Владо Шпанић. Бригада је учествовала у операцији "Коридор 92" као дио снага за заштиту и обезбјеђење крила и бокова. Бригада је успјешно одбранила свој град током напада муслиманско-хрватских снага на Петровдан исте године. У тој бици погинула су 34 борца, а рањено 76. Наредбом команде Оперативне групе "Добој" у новоформирану Тактичку групу 2, јула и августа 1993. са комплетним људством и техником пребачена је Добојска бригада. У оквиру ове Тактичке групе бригада је дјеловала на сјеверном дијелу теслићког ратишта.